OpenLLM-France/wikimedia huggingface dataset:
# (1111) Reinmuthia

(1111) Reinmuthia és l'asteroide número 1111 situat en el cinturó principal. Va ser descobert per l'astrònom Karl Wilhelm Reinmuth des de l'observatori de Heidelberg, l'11 de febrer de 1927. La seva designació alternativa és 1927 CO. Està anomenat en honor del descobridor.

## Vegeu també

* Cos menor del sistema solar

## Referències

* 1 2 3 4 5 «JPL Small-Body Database». [Consulta: 24 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1111.
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Schmadel, Lutz D.. (en inglés). Springer.

## Enllaços externs

* «(1111) Reinmuthia» (en anglès). Minor Planet Center. [Consulta: 6 juny 2018].
# Mixel Etxeberri

* No s'ha de confondre amb l'actor Michel Etcheverry.
Mixel Etxeberri (Heleta, 1 d'abril de 1948) és un cantant i expilotari baixnavarrés: amb més de vint-i-cinc disc publicats i gires habituals pel País Basc, Occitània i París, Etxeberri canta cançons d'autor i populars en basc i francés, a més de versions de son artista preferit, Luis Mariano. Entre els compositors de les seues cançons hi ha Pierre-André Dousset o son fill Patxi ("Mon chêne à moi"), i ell n'ha escrit com "Le Sport roi" dedicada al rugbi, del qual és un apassionat.
Naixit Michel Etcheverry a la Baixa Navarra, el quart fill d'una família d'artistes i esportius, Etcheverry començà de cantar a deu anys en festes populars; l'any 1975 guanyà, juntament amb Robert Dufourcq, el Campionat de França de trinquet amb mur a l'esquerra i plaça lliure, un rècord encara no batut; adult, compaginava la música amb el treball a la banca i la carrera de pilotari, especialment en actuacions durant el tercer temps del rugbi, fins que el 1986 es consagrà en exclusiva a la cançó.
El 2009 actuà per primera vegada a la sala Olympia (París), en un concert especial per al qual s'organitzaren autocars, i l'any 2012 hi tornà, acompanyat dels grups Gazteria, Izarrak, Aïroski i de xancaires lanusquets:

## Referències

* 1 2 3 «Michel Etcheverry véhicule ses racines» (en francés). La Depêche du Midi, 12-08-2014. [Consulta: 21 abril 2023].
* ↑ «Montoulieu. Michel Etcheverry en concert» (en francés). La Depêche du Midi, 11-07-2013. [Consulta: 26 abril 2023].
* 1 2 Christophe Roux. «Invité : le chanteur basque Michel Etcheverry» (en francés). France 3, 24-11-2014. Arxivat de l'original el 28 d’octubre 2020. [Consulta: 22 abril 2023].
* ↑ «Sérignac-sur-Garonne. A l'Olympia avec Michel Etcheverry !» (en francés). La Depêche du Midi, 01-08-2009. [Consulta: 26 abril 2023].
* ↑ «Michel Etcheverry à l'Olympia» (en francés). La Depêche du Midi, 20-02-2012. [Consulta: 23 abril 2023].
# Pisco

«Pisco» té aquests significats:
* Pisco (licor), beguda alcohòlica de raïm destil·lat
* Pisco (ciutat), ciutat peruana, capital del districte i la província homònimes al departament d'Ica
* Districte de Pisco, divisió administrativa compresa a la ciutat de Pisco
* Província de Pisco, província de la regió d'Ica al Perú
* Port de Pisco, port marítim al districte de Paracas, Província de Pisco, Departament d'Ica, a la costa central del Perú
* Riu Pisco
# Asociación Mutual Social y Deportiva Atlético de Rafaela

L'Asociación Mutual Social y Deportiva Atlético de Rafaela és un club de futbol argentí de la ciutat de Rafaela.
El club també té seccions de basquetbol, hoquei sobre herba, gimnàstica, patinatge sobre rodes, frontó, tir, natació, tennis i voleibol.

## Història

El club va néixer amb el nom Club Atlético Argentino de Rafaela el 1907. El 1915 esdevingué Club Atlético de Rafaela. És convertí en una associació sense ànim de lucre el 1988 adoptant el nom Asociación Mutual Social y Deportiva Atlético de Rafaela.

## Palmarès

* Torneo del Interior: 1
** 1988-89
* Primera B Nacional: 2
** 2002-03, 2010-11
* Copa Ciudad de Rosario: 1
** 2012
* Copa Centenario Patronato de Paraná: 1
** 2014

## Referències

* ↑ «Atlético de Rafaela squad». Soccerway, 15-01-2017 [Consulta: 15 gener 2017].
* ↑ «Atlético vuelve a las prácticas con Dematei y Nicolás Castro - Diario La Opinión». Arxivat de l'original el 2017-08-09. [Consulta: 24 febrer 2018].
* ↑ Deportes amateur on A. Rafaela website Arxivat 2015-03-19 a Wayback Machine., 8 Oct 2014.
* ↑ 1989's Promotion. Arxivat 1 February 2015$^{[Datemismatch]}$ a Wayback Machine.
* ↑ Torneo del Interior 1988-1989. Arxivat 3 December 2014$^{[Datemismatch]}$ a Wayback Machine.
* ↑ Pagina 12 - Atlético de Rafaela, champion.
* ↑ AFA - Atlético de Rafaela is the new champion of Primera B Nacional.
* ↑ Rafaela won Rosario City Cup 2012.
* ↑ «Patronato celebrated its centenary but Rafaela won the cup.». Arxivat de l'original el 2018-09-28. [Consulta: 24 febrer 2018].

## Enllaços externs

* Asociación Mutual Social y Deportiva Atlético de Rafaela - Lloc web oficial (castellà)
* La Crema es de Primera (castellà)
# Delta del Saloum

El delta del Saloum és un delta fluvial format pel riu Saloum en la seva desembocadura a l'oceà Atlàntic, al Senegal. El delta fa 180.000 hectàrees i s'estén 72,5 quilòmetres al llarg de la costa i 35 quilòmetres cap a l'interior.
El 2011, una porció de 145.811 hectàrees del delta va ser designada com a Patrimoni de la Humanitat de la UNESCO. El lloc inclou «una xarxa de canals d'aigua salobre amb més de 200 illes i illots, boscos de manglars, zones costaneres i entorn marí de l'Atlàntic atlàntiques i un bosc sec». El Parc Nacional del Delta del Saloum, zona protegida, cobreix 76.000 hectàrees del delta.
Algunes de les espècies d'aus que nien o passen l'hivern a l'àrea són el xatrac reial, el flamenc rosat, l'espàtula comú, el territ becllarg, el picaplatges i el territ menut. A més de representar un valuós terreny de cria per a les aus, el delta conté 218 monticles formats per petxines de mol·luscs i a les rodalies de vint-i-vuit d'ells s'han descobert llocs funeraris amb objectes artesanals, troballes que han proporcionat un important coneixement sobre la història de l'ocupació humana a la zona.

## Referències

* ↑ William J. Mitsch; James G. Gosselink Wetlands. John Wiley and Sons, 2007, p. 92. ISBN 978-0-471-69967-5 [Consulta: 29 setembre 2011].
* ↑ «Delta du Saloum». BirdLife International. Arxivat de l'original el 2016-04-15. [Consulta: 29 setembre 2011].
* 1 2 «Saloum Delta». UNESCO. [Consulta: 27 setembre 2011].
# Vangaži

Vangaži és un poble del Municipi d'Inčukalns, del qual n'és el centre administratiu, a Letònia. El 1991 va rebre l'estatus de ciutat.

## Història

El nom Vangaži (en alemany: Wangasch) va ser esmentat per primera vegada al segle xvii com el nom d'una casa senyorial. El nom en si és una combinació de dues paraules de l'idioma livonià - vang (camp) i Aži (lloc). A prop de la ciutat moderna de Vangaži hi havia diverses fàbriques que produïen productes de paper, vidre i coure.

## Vegeu també

* Localitats de Letònia
# Piscina olímpica

Una piscina olímpica és un tipus de piscina utilitzada als Jocs Olímpics i a altres proves llargues.

## Especificacions

| Llargada | 50 m |
| Amplada | 25 m |
| Nº de carrers | 8 |
| Amplada de cada carrer | 2.5 m |
| Temperatura | 25–28 °C (77–82.4°F) |
| Intensitat de llum | > 1500 lux |
| Profunditat | 2.0 m com a mínim |
| Volum | 2,500 m³ o 2,500,000 litres com a mínim (depèn de la profunditat) |
Hi ha d'haver dos espais de 2,5 m als costats dels carrers 1 i 8 (de fet, dos carrers buits). La longitud de 50 metres (164 peus) ha d'estar entre els coixins de tacte, si s'utilitzen.

## Vegeu també

* Piscina
* Natació
# Clàdides

Els clàdides (Cladida) són una subclasse d'equinoderms de la classe Crinoidea coneguts només pels seus fòssils. Van viure del Devonià mig al Devonià superior.

## Taxonomia

La subclasse Cladida inclou tres ordres:
* Ordre Ampelocrinida Webster & Jell, 1999 †
* Ordre Cyathocrinida Bather, 1899 †
* Ordre Dendrocrinida Bather, 1899 †

## Referències

* ↑ «Enciclopèdia Catalana - Clàdides (Cladida)». [Consulta: 13 novembre 2020].
* ↑ «PBDB - Cladida». [Consulta: 13 novembre 2020].
* ↑ «BioLib: Biological library - Cladida». [Consulta: 13 novembre 2020].
# Clytocerus zuluensis

Clytocerus zuluensis és una espècie d'insecte dípter pertanyent a la família dels psicòdids.

## Distribució geogràfica

Es troba a Àfrica: Sud-àfrica.

## Referències

* 1 2 Catalogue of Life (anglès)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-04 a Wayback Machine. (anglès)
# Club de Rugby San Roque

El Sant Roc o Club de Rugby San Roque és un club de rugbi fundat en 1971 a València, quan un professor del Col·legi Públic Sant Roc de Benicalap (València) reuneix un grup d'alumnes i crea una escola d'aquest esport. En l'actualitat, milita en la Segona Divisió Territorial de la Federació de Rugbi de la Comunitat Valenciana y compta amb un equip a totes les categories inferiors.
Entre els seus èxits més recents, destaca la promoció a Primera Nacional l'any 2000, amb imbatibilitat a la fase regular i la consecució per part de l'equip cadet del Campionat Cadet B a la temporada 2004/05.

## Pedrera

Des de fa més d'una dècada, el club enfoca nombrosos esforços promocionant la pedrera. L'entitat ha consolidat al Col·legi Santa Maria de València la base on manté tots els seus equips inferiors, des de Subprebenjamins (menys de 6 anys, corresponents a Educació Infantil) fins a cadets. A més, als mesos previs al començament del curs escolar, els seus entrenadors inicien el procés de captació amb diversos enfocaments a distints col·legis de la ciutat.
Aquest procés finalitza amb l'arribada dels primers jugadors de la pedrera a l'equip Senior, els quals van començar quan el club donà inici a les activitats esportives del Santa Maria.
El temps dedicat a la promoció i rendiment de la pedrera es materialitza amb les convocatòries de diversos jugadors del club a les categories inferiors de la selecció valenciana de rugbi i en concret amb la participació, també en categories inferiors, a la Selecció espanyola de rugbi, disputant tornejos d'àmbit internacional.

## Referències

* ↑ Història del club
* ↑ RUGBY SAN ROQUE: UN CLUB CON HISTORIA Y GRAN FUTURO Arxivat 2017-01-02 a Wayback Machine. a turialife.com

## Enllaços externs

* Web club de Rugby San Roque
# Piedmont (Alabama)

Piedmont és una població dels Estats Units a l'estat d'Alabama. Segons el cens del 2000 tenia 5.120 habitants.

## Demografia

Segons el cens del 2000, Piedmont tenia 5.120 habitants, 2.221 habitatges, i 1.481 famílies. La densitat de població era de 202,8 habitants/km².
Dels 2.221 habitatges en un 26,8% hi vivien nens de menys de 18 anys, en un 49,5% hi vivien parelles casades, en un 14% dones solteres, i en un 33,3% no eren unitats familiars. En el 30,5% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,86.
Per edats la població es repartia de la següent manera: un 22,2% tenia menys de 18 anys, un 8,4% entre 18 i 24, un 26,6% entre 25 i 44, un 23,9% de 45 a 60 i un 18,8% 65 anys o més.
L'edat mediana era de 40 anys. Per cada 100 dones hi havia 84,6 homes. Per cada 100 dones de 18 o més anys hi havia 80,4 homes.
La renda mediana per habitatge era de 24.893 $ i la renda mediana per família de 32.163 $. Els homes tenien una renda mediana de 27.274 $ mentre que les dones 20.000 $. La renda per capita de la població era de 14.220 $. Aproximadament el 17,8% de les famílies i el 22,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Piedmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r juliol 2010].
* ↑ «Geographic Comparison Table- Piedmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 1r juliol 2010].
# Piedicroce

Piedicroce (en cors Pedicroce) és un municipi francès, situat a la regió de Còrsega, al departament d'Alta Còrsega. L'any 1999 tenia 117 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 192 | 212 | 172 | 164 | 91 | 117 |

## Administració

Llista d'alcaldes :
| Període | Identitat | Partit | Qualitat |
| 2008- | Simone Donsimoni | | |
# Pishgaman Cycling Team

El Pishgaman Cycling Team (codi UCI: PKY) és un equip ciclista professional iranià, de categoria Continental.

## Principals resultats

* Volta al Singkarak: Amir Zargari (2014), Arvin Moazemi (2015), Amir Kolahdozhagh (2016)
* Tour de Fuzhou: Rahim Emami (2015)
* Jelajah Malaysia: Arvin Moazemi (2016)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

A partir del 2014 l'equip participa en les proves dels circuits continentals, especialment a l'UCI Àsia Tour.
UCI Àsia Tour
| Temporada | Classificació per equips | Millor ciclista en la classificació individual |
| 2014 | 6è | Rahim Ememi (8è) |
| 2015 | 1r | Hossein Askari (4t) |
| 2016 | 1r | Arvin Moazemi (14è) |
| 2017 | 4t | Arvin Moazemi (19è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial Arxivat 2016-08-26 a Wayback Machine.
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Chesapeake

«Chesapeake» té aquests significats:
* Batalla de Chesapeake, batalla naval de la Guerra d'Independència dels Estats Units (1781)
* Chesapeake Bay retriever, raça de gos cobrador originada als Estats Units
* Toponímia:
** Badia de Chesapeake, badia i estuari a l'oceà Atlàntic, a l'est dels Estats Units comprenent les costes de Virgínia i Maryland
** Chesapeake (Ohio)
** Chesapeake (Virgínia)
** Chesapeake (Virgínia de l'Oest)
** Chesapeake Beach, població dels Estats Units a l'estat de Maryland
** Chesapeake City, població dels Estats Units a l'estat de Maryland
** Chesapeake Ranch Estates-Drum Point, concentració de població designada pel cens dels Estats Units a l'estat de Maryland
# Perípter

Perípter (del grec περίπτερος) és l'edifici que està envoltat de columnes alineades en cadascun dels seus costats, conformant un peristil exterior.
Aquesta composició arquitectònica va ser molt usual en l'arquitectura grega clàssica, fins i tot des de l'època de l'arquitectura en fusta del segle viii aC.
Havia estat utilitzada, encara que de forma excepcional, a l'antic Egipte.

## Exemples d'edificis perípters

* Temple del Partenó a Atenes
* Temple d'Apol·lo a Figalia
* Maison Carrée a Nimes, França
* Temple de Garni a Armènia
Edificis neoclàssics:
* Església de la Madeleine a París
* Palau de la Borsa de París

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.160. DL M-50.522-2002. ISBN 84-8332-391-5 [Consulta: 6 desembre 2014].
* ↑ «perípter | enciclopèdia.cat». [Consulta: 10 novembre 2018].
* ↑ «2_templos_griegos_prostilo_anfipróstilo_periptero_pseudoperiptero_tholos_megaron». Arxivat de l'original el 2018-06-13. [Consulta: 10 novembre 2018].
# Physalaemus nanus

Physalaemus nanus és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Silvano, D., Garcia, P. & Kwet, A. 2004. Physalaemus nanus. Llista Vermella d'Espècies Amenaçades de la UICN 2006. Consulta: 16 de gener de 2008.
# Physalaemus lisei

Physalaemus lisei és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Silvano, D. & Garcia, P. 2004. Physalaemus lisei. Llista Vermella d'Espècies Amenaçades de la UICN 2006. Consulta: 16 de gener de 2008.
# Physalaemus olfersii

Physalaemus olfersii és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Segalla, M.V. & Potsch de Carvalho-e-Silva, S. 2004. Physalaemus olfersii. Llista Vermella d'Espècies Amenaçades de la UICN 2006. Consulta: 17 de gener de 2008.
# Physalaemus obtectus

Physalaemus obtectus és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Gonçalves da Cruz, C.A., Bertoluci, J. & Nascimento, L.B. 2004. Physalaemus obtectus. Llista Vermella d'Espècies Amenaçades de la UICN 2006. Consulta: 17 de gener de 2008.
# Pierre Quétineau

Pierre Quétineau (Le Puy-Notre-Dame, 25 d'agost de 1756 - París, 17 de març de 1794) va ser un general republicà de l'exèrcit de les costes de La Rochelle durant la Revolta de La Vendée. Va morir guillotinat el 16 de març de 1794 a París.

## Serveis

Entra a l'exèrcit el 4 de juliol de 1772, com a soldat en el regiment d'infanteria de Xampanya, i fou donat d'alta 4 de juliol de 1781.
El 6 d'octubre de 1791 fou elegit capità de granaders a la creació del 1r Batalló de Voluntaris de Deux-Sèvres. El 1792, va ser unit a la plantilla de l'exèrcit del nord, a petició de Dumouriez, general dels exèrcits de la República.
Nomenat brigadier general a març de 1793, comandant a Vendée, en el moment de la revolta de 1793. És derrotat per La Rochejaquelein el 13 d'abril a la batalla d'Aubiers. Atacat per forces superiors a la ciutat de Bressuire, els murs dels quals queien en ruïnes, es va retirar a Thouars. El 5 de maig, els vendeans prenen la ciutat durant la batalla de Thouars. El general Quétineau va capitular amb tres mil homes.
Alliberat amb els seus soldats contra el jurament de no combatre els reialistes, va tornar a Saumur on va ser acusat de traïció i arrestat. Tanmateix, el 9 de juny, Saumur va ser pres per l'exèrcit catòlic i reial durant la batalla de Saumur. Lliurat pels vendeans, Quétineau va refusar, però, la proposta dels generals reialistes a unir-se a llur causa. En va, els generals li van demostrar que la Convenció no el perdonaria la derrota, en va intentar frenar-lo. Pierre Quétineau alliberat de nou és arrestat de nou. Va ser jutjat pel Tribunal Revolucionari, condemnat a mort i guillotinat el 16 de març de 1794. S'havia casat amb Jeanne Robert Latreille, que va comparèixer al judici de Jacques-René Hébert i els Hébertistes, guillotinats també el 1794.

## Fonts

* Generals que van servir a l'exèrcit francès durant el període 1789-1814 per Tony Broughton.
* Història de Saint Léger de Montbrun.
* http://www.prospection.net/guillo-q.htm Arxivat 2020-01-27 a Wayback Machine.
* Georges Six, Diccionari biogràfic de generals i admiradors francesos de la revolució i l'imperi (1792-1814), París: Librairie G. Saffroy, 1934, 2 vol., P. 339.
# Pierre Restany

Pierre Restany (Els Banys d'Arles i Palaldà, 24 de juny del 1930 - 29 de maig del 2003) va ser un crític d'art i historiador nord-català.
Fou el crític d'art nord-català més important de la segona meitat del segle xx. Va ser el creador, amb el pintor Yves Klein, del Nou realisme.
De Pierre Restany, Andy Warhol en va dir: Un mite !

## Obres

* Lyrisme et Abstraction, Milan, Ed. Apollinaire, 1960
* Manifeste des Nouveaux Réalistes, 1968 ; Paris, Éditions Dilecta, 2007
* Avant-Garde du XXe siècle, amb Pierre Cabanne, Paris, Balland, 1970
* Katarsis amb Magdalena Abakanowicz, 1987
* Voyages de Ginzburg, Monographies, Paris, Julien Blaine, 1980
* Le Nouveau Réalisme, Paris, Union générale d'éditions (coll. 10/18 Série S), 1978

## Referències

* ↑ Pierre Restany en la BNF

## Enllaços externs

* (francès) Biografia a Artopos
# (1103) Sequoia

(1103) Sequoia és un asteroide pertanyent al cinturó interior d'asteroides descobert per Wilhelm Heinrich Walter Baade el 9 de novembre de 1928 des de l'observatori d'Hamburg-Bergedorf, Alemanya.

## Designació i nom

Sequoia va ser designat al principi com 1928 VB. Més tard es va nomenar així pel Parc Nacional Sequoia, als Estats Units.

## Característiques orbitals

Sequoia està situat a una distància mitjana de 1,933 ua del Sol, i pot acostar-s'hi fins a 1,751 ua. Té una excentricitat de 0,09453 i una inclinació orbital de 17,9°. Empra 982 dies a completar una òrbita al voltant del Sol. Forma part del grup asteroidal de Hungaria.

## Vegeu també

* Cossos menors del Sistema Solar

## Referències

* 1 2 3 4 5 6 7 8 9 10 «JPL Small-Body Database». [Consulta: 24 octubre 2023].
* 1 2 3 4 5 6 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1103.
* ↑ Springer. Dictionary of Minor Planet Names (en anglès). 5a edició, 2003. ISBN 3-540-00238-3.
* ↑ «(1103) Sequoia» (en anglès). Jet Propulsion Laboratory. [Consulta: 4 juny 2018].

## Enllaços externs

* «(1103) Sequoia» (en anglès). Minor Planet Center. [Consulta: 14 juny 2015].
# Mixel Garicoitz

Mixel Garicoitz, conegut a França com a Michel Garicoïts (Ibarre (Donaixti-Ibarre, Baixa Navarra), 15 d'abril de 1797 - Betharram, 14 de maig de 1863) va ésser un prevere basc, fundador de la congregació dels Pares del Sagrat Cor de Jesús de Bètharram. És venerat com a sant per l'Església Catòlica Romana.

## Biografia

Va néixer el 1797 a un mas d'Ibarre, llogarret de la diòcesi de Baiona, en una família camperola molt devota. De petit va manifestar la seva vocació de sacerdot, però per ajudar la família, que no tenia recursos per pagar-li els estudis, va treballar fins als quinze anys com a criat en una casa rica. Va fer la primera comunió llavors i va començar a estudiar a la parròquia de Saint-Palais i a Baiona. Ingressà al seminari de Dax i va sobresortir-hi per ciència i pietat; els seus companys l'anomenaven «l'altre Lluís Gonzaga».
Va ésser ordenat prevere el 20 de desembre de 1823, i enviat al poble de Kanbo (Cambó-les-Bains) en qualitat d'auxiliar del rector, que ja era molt gran. Va renovar la vida de la parròquia i hi promogué la comunió freqüent i la devoció al Sagrat Cor. El 1826, el bisbe de Baiona el nomenà professor de filosofia i administrador del seminari major de la diòcesi, que era a Bètharram (avui L'Estela-Bètharram, Pirineus Atlàntics), vora un conegut santuari marià. Amb el temps, Mixel va ésser nomenat director del mateix seminari.
* Casa natal de Mixel Garicoitz
* Santuari de Bètharram
* Col·legi de Bètharram

### Fundació dels Pares Baionesos

A Bètharram, Garicoitz també era capellà del santuari, popular lloc de pelegrinatge. El contacte amb la gent va fer-li venir la idea de la necessitat d'una congregació de preveres que es dediquessin a l'apostolat popular i l'ensenyament. Amb cinc sacerdots més va projectar la fundació des de 1835 i el 1841 van anomenar-la Institut dels Sacerdots del Sagrat Cor de Jesús de Bètharram. Els primers missioners de l'institut van recórrer predicant la Gascunya, Iparralde i el Bearn.
A més, s'obriren col·legis d'ensenyament primari i secundari a Bètharram, Maule-Lextarre, Ortès i Auloron Santa Maria, que aviat es feren famosos per la qualitat de l'educació. Consolidada la fundació, s'estengué més enllà, a França i altres estats europeus i, des de 1856, a Buenos Aires, on hi havia una important colònia basca i bearnesa, des d'on es difongué a altres llocs de l'Argentina i Paraguai.
Garicoitz va morir el 14 de maig de 1863, encara sense haver vist l'aprovació de la congregació, que es donaria el 1875.

## Veneració

Mixel Garicoitz fou beatificat el 15 de març de 1923 per Pius XI i canonitzat el 6 de juliol de 1947 per Pius XII.

## Enllaços externs

* Lloc web dels Padres Baionesos del Río de la Plata
* Lloc web dels Pares Baionesos